als_Latn dik_Latn sag_Latn
Sigurimet, falje 80% e gjobës kush paguan deri më 30 prillEkonomi e Enjte, 12 Mars, 2015 | 14:45 pm
Bizneset që nuk kanë kryer në kohë pagesën e sigurimeve shoqërore dhe shëndetësore dhe si rezultat as nuk i kanë deklaruar ato, duhet të shlyejnë këtë detyrim brenda datës 30 prill për të përfituar ulje 80 për qind të gjobës.
Pra, pagesa duhet të kryhet për principalin dhe për 20 për qind të shumës së gjobave. Ka qenë ky vendimi, që mori dje qeveria, nga i cili përfitojnë gati 60 mijë subjekte. Ministri i Zhvillimit Ekonomik, Arben Ahmetaj, dha dje edhe detajet për këtë vendim duke përcaktuar afatet.
“Ligji në fjalë fal në masën 80% gjobat e gjeneruara si rezultat i mosdeklarimit në afat të detyrimit tatimor të kontributit, qoftë për sigurime shëndetësore, qoftë për sigurime shoqërore. Përfitoj nga rasti t’i informoj subjektet që përfitojnë nga ky lehtësim, pra nga heqja në 80% të masës së gjobave, se ky lehtësim ka vlerë nëse detyrimet do të paguhen brenda datës 30 prill 2015″, tha Ahmetaj.
Ai theksoi se ky vendim është në harmoni me një sërë vendimesh të tjera lehtësuese, që ka marrë qeveria, për bizneset dhe qytetarët, duke iu referuar këtu heqjes së gjobave elektorale apo faljes së kamatëvonesave të energjisë.
“Nga ky lehtësim i drejtpërdrejtë përfitojnë 59 411 subjekte. Dua të rikujtoj që kemi falur gjobat elektorale, kemi hequr kamatëvonesat për energjinë për qytetarët dhe tani falim edhe një pjesë të konsiderueshme të gjobave për kontributet e sigurimeve shoqërore dhe shëndetësore. Pra, kemi lehtësuar atë barrë të krijuar, qoftë dhe në përplasje në moment me kohën e pagesës apo me klauzolat e ligjit. Ky lehtësim është njëkohë- sisht edhe një sinjal i drejtpërdrejtë për detyrimin dhe domosdoshmërinë e formalizimit të ekonomisë në vend”, tha Ahmetaj.
Në fund, ai i bëri thirrje gjithë sipërmarrjes që të ndjekë procedurat për të përfituar nga ky vendim, në mënyrë që të ecet drejt formalizimit të të punësuarve. Edhe kjo, sikurse është trajtuar më herët pjesa për energjinë, është një mundësi që nuk do të përsëritet më për biznesin. Ky i fundit duhet të shlyejë detyrimet para fillimit të masave nga ana e administratave, konkretisht ajo tatimore.
Kjo falje bëhet në kushtet kur Ministria e Financave ka deklaruar që viti 2015 do të jetë një vit në luftë kundër informalitetit të tregut, i cili mbetet end enjë problem kyç.
Nertila Maho
als_Latn als_Latn als_Latn als_Latn als_Latn als_Latn als_Latn als_Latn taq_Latn